কোকৰাঝাৰঃ বড়ো মাধ্যমৰ বিদ্যালয়সমূহত অসমীয়া মাধ্যমৰ শিক্ষকক নিযুক্তি দিয়াৰ অভিযোগ তুলি নিখিল বড়ো ছাত্ৰ সন্থা চমুকৈ এবছুৱে আজি সন্ধিয়া কোকৰাঝাৰত জোৰ লৈ সমদল বাহিৰ কৰে৷ এবছুৰ জিলা সমিতিৰ উদ্যোগত কোকৰাঝাৰ চহৰৰ বডোফা শিশু উদ্যান প্ৰাংগণৰ পৰা সন্ধিয়া ৬ বজাত উলিওৱা সমদলটোৱে চহৰখনৰ মুখ্যপথেদি শোভাযাত্ৰা কৰি বিভিন্ন শ্লোগানেৰে প্ৰগতি ভৱনৰ সন্মুখত সামৰণি পেলায়৷ সমদলৰ অন্তত এবছুৰ জিলা সভাপতি জনক উজীৰে দাবী কৰে যে, ৰাজ্য চৰকাৰৰ শিক্ষা বিভাগে শেহতীয়াকৈ খালী পদৰ বিপৰীতে শিক্ষক নিযুক্তি দিছে যদিও শোণিতপুৰ জিলাৰ প্ৰায় ৯০ শতাংশ বড়ো মাধ্যমৰ বিদ্যালয়ত অসমীয়া মাধ্যমৰ শিক্ষককহে নিযুক্তি দিছে।
বড়ো মাধ্যমৰ বিদ্যালয়ত অসমীয়া শিক্ষক, এবছুৰ প্ৰতিবাদ